ร้าน Dancing Crab เป็นอีกร้านเด็ดในศูนย์อาหาร Timber+ ค่ะ ในศูนย์อาหารนี้เค้ารวบรวมอาหารไว้หลายสัญชาติ ในบรรยากาศชิลล์ ๆ แบบวัยรุ่น ร้านนี้เป็นร้านซีฟู้ดสด ๆ สไตล์กุ้งถัง เวลากินก็เสิร์ฟใส่ถุงมาพร้อมกับถุงมือ ให้เราเททุกอย่างลงในถาดแล้วก็คลุก คลุก คลุก แล้วหยิบแทะกับเพื่อนได้เลย  เราได้ลองเมนูแนะนำ “Lobster Bag” กุ้งล็อบสเตอร์เนื้อหวานฉ่ำที่เอามาคลุกเสิร์ฟกับข้าวโพด ไส้กรอก (เครื่องต่าง ๆ สั่งเพิ่มได้) ใส่เข้ามาในน้ำซอสสุดเข้มข้น รสชาติซอสออกคล้ายซอสสปาเกตตีแต่เผ็ดกว่า คลุกทานกับเนื้อกุ้งหวาน ๆ แล้วเข้ากันมาก ร้านนี้ขอเตือนว่าต้องเร็วนะคะ เพราะเผลอแป๊บเดียวเพื่อนจะแย่งกินหมด  ที่นี่มีระบบคืนถาดอัตโนมัติด้วยค่ะ ตอนคิดเงินที่ร้านจะคิดเงินเกินมา 1 เหรียญค่ะ พอกินเสร็จแล้วก็เอาถาดไปคืนก็จะได้รับเหรียญนั้นคืน
